Sest tõesti, mis mõttes me kuulume Euroopasse? Hansa päevilt? Kui Venemaa Euroopasse ei kuulu, aga meie olime moskoviitide impeeriumis pea kogu selle aja, mil moodne Euroopa formeerus, siis...  Hilisärkamisaja lõpul alles taheti saada eurooplasteks, lisaklausel: kuid jääda ka eestlasteks! - oli loogiliselt võttes eestluse vastandamine eurooplusele. Kas järgnenud paarkümmend aastat kolkavabariiki ja siis igavik  vennalikus sotsialistlikus peres seda euroopaprojekti just väga palju edasi viis, on ausalt öeldes küsimärgi all. (?)  Eesti on ajalooliselt olnud Euroopaga seotud vaid ülemkihi kaudu, kuhu kuulusid muulased või eestlased, kes üritasid oma rahvust unustada. Siinne ajalugu on pea alati olnud kellegi teise, suurema ajaloo kõrvalprodukt. Tulemuseks paistabki olevat hilinenud ühiskond, mis peab kibekähku vahepealse tasa tegema. Kui jaksab. Sest tasa on teha terve maailm.